Сергей Гавалов

Гавалов Сергей Михайлович (10 апрель 1924 ел, Тифлис — 12 март 2018 ел, Новосибирск) — ССРБ һәм Россия табиб-педиатры, Россия Медицина фәннәре академиясе әгъза-корреспонденты, медицина фәннәре докторы, профессор. Россия Федерациясенең атказанган фән эшлеклесеУказ Президента Российской Федерации от 14 октября 1998 N 1250 «О награждении государственными наградами Российской Федерации».

 Биографиясе 
Сергей Михайлович Гавалов 1924 елда Тифлис шәһәрендә туган. 1948 елда 1-се Мәскәү медицина институтын тәмамлый, юллама буенча Казакъстанга эшкә җибәрелә.

1950 елда 2-се Мәскәү медицина институтының аспирантурасына укырга керә, анда педиатрия юнәлешен сайлый.

1954 елда аспирантураны тәмамлап, фән кандидаты дәрәҗәсен алу белән, ул Кырым медицина институтына балалар инфекциясе бүлеге мөдире булып эшләргә китә.  Биредә ул балалар пульмонологиясе мәсьәләләре белән шөгыльләнә. Эшенең сөземтәсе булып «Хронические неспецифические пневмонии у детей и их этапное лечение»  монографиясе була, аның нигезендә, ул 1962 елда докторлык диссертациясе яклый.

1962 елда Ереванга күченә, монда Ереван медицина институтының педиатрия факультеты деканы вазифасын башкара. Югары уку йортында балалар пульмонологиянең фәнни мәктәбен оештыра.

1971 елда  СССР Фәннәр академиясенең чакыруын кабул итә һәм Новосибирск шәһәренә күченә, монда СССР Фәннәр академиясе Себер бүлеге цитология һәм генетика институты карамагында педиатрия лабораториясе һәм клиника бүлеге мөдире була. Гавалов  исеме белән Новосибирск шәһәрендә балалар пульмонологиясе мәктәбе булу бәйлеЕ.Г. Кондюрина, Н.А. Межевич, О.А. РябоваК ЮБИЛЕЮ СЕРГЕЯ МИХАЙЛОВИЧА ГАВАЛОВА// Медицина и образование в Сибири.— В.4.— Т.2009..

1976 елда Гавалов җитәкчелегендә галимнәр коллективы кискен респиратор авыру кичергән балаларда бронх-үпкә «рецидивы» генезында төп патофизиологик механизмнарның берсе булып бронхларның гиперактивлыгы тора, дип ССРБ-да беренчеләрдән булып исбатлый.

1981 елда турыдан Гавалов катнашлыгында Новосибирскида балаларны профилактик дәвалауда яңа юнәлеш — гаилә диспансеризациясе һәм озак авыручы балаларны реабилитацияләү кулланыла башлый.

Үзенең хезмәтләрендә профессор балаларда бронх-үпкә авырулары хронизация патоморфизиологик нигезләрен (БЛЗ), йөкле катыннарның актив тәмәке тарту йогынтысының хәвеф факторын, бронхларның гиперактивлыгын, үпкә тукымасының тоташтыргыч дисплазиясе өйрәнүгә зур игътибар бирә.

С.М. Гавалов 270 тән артык басма хезмәт авторы, алар арасында 7 монография, табиплар өчен 4 кулланма, чит телләргә тәрҗемә ителгән һәм дөнья берничә илләрендә бастырыпып чыгарылган «Детские болезни» дәреслеге бар (1967, 1968, 1970, 1971, 1974, 1976 елгы басма).

1994 елда Россия Медицина фәннәре академиясенең әгъза-корреспонденты булып сайлана.

С.М. Гавалов  2018 елның 12 мартында Новосибирскида вафат була.

 Хезмәтләре 

 Гавалов С. М. Хронические неспецифические пневмонии у детей и их этапное лечение / С. М. Гавалов. – М. : Медгиз, 1961. – 205 с.
 Гавалов С. М. Острые пневмонии у детей / С. М. Гавалов. – Новосибирск : Изд-во НГУ, 1990. – 263 с.
 Гавалов С. М. Часто и длительно болеющие дети / С. М. Гавалов. – Новосибирск : Изд-во НГУ, 1993. – 284 с.
 Гавалов С. М. Детские болезни : учебник / С. М. Гавалов. – М. : Медгиз, 1968 ; 1970. – 543 с.

 Искәрмәләр 

 Сылтамалар 

 Профиль Сергея Михайловича Гавалова РФА рәсми сайтында

Төркем:10 апрель көнне туганнар
Төркем:1924 елда туганнар
Төркем:Тифлистә туганнар
Төркем:12 март көнне вафатлар
Төркем:2018 елда вафатлар
Төркем:Әлифба буенча шәхесләр
Төркем:Новосибирскида вафатлар
Төркем:Медицина фәннәре докторлары
Төркем:Россиянең атказанган фән эшлеклеләре
Төркем:Мәскәү медицина институтын тәмамлаучылар